Source: https://ispis.sk/judikatura/KSKE/8CoE1/2012
Timestamp: 2020-04-05 00:33:18+00:00

Document:
KSKE 8 CoE 1/2012 - iSpis
iSpis Judikatúra – KSKE 8 CoE 1/2012
KS v Košiciach, dátum 31.10.2012, sp.zn. KSKE 8 CoE 1/2012
§ 218 ods. 1 písm. b) OSP § 201 OSP
§ 206 ods. 2 OSP § 212 ods. 1 OSP § 214 ods. 2 OSP § 218 ods. 1 písm. b) OSP § 201 OSP § 151 ods. 1 OSP § 224 ods. 1 OSP § 3 ods. 9 zákona č. 757/2004
OSKE2 49ER3377/2008
Súd: Krajský súd Košice Spisová značka: 8CoE/1/2012 Identifikačné číslo súdneho spisu: 7208226227 Dátum vydania rozhodnutia: 31. 10. 2012 Meno a priezvisko sudcu, VSÚ: JUDr. Diana Solčányová ECLI: ECLI:SK:KSKE:2012:7208226227.1
Uznesenie Krajský súd v Košiciach v exekučnej veci oprávneného Z. Ú. R. P. so sídlom v P. na P. ul. č. XX proti povinnej E. Q. nar. X.X.XXXX bývajúcej v P.Š. na W. ul. č. XX vedenej u súdnej exekútorky JUDr. Lucii Žužovej so sídlom Exekútorského úradu v Michalovciach na Okružnej ul. č. 5 pod sp.zn. EX 1717/08 o vymoženie 16,59 Eur s príslušenstvom o odvolaní oprávnenej proti uzneseniu Okresného súdu Košice II z 31.10.2011 č.k. 49Er/3377/2008-12 takto
Súd prvého stupňa napadnutým uznesením zastavil konanie a zaviazal povinnú uhradiť súdnej exekútorke trovy exekúcie v rozsahu 56,16 Eur do 3 dní od právoplatnosti uznesenia.
Proti výroku o trovách exekúcie podala v zákonnej lehote odvolanie oprávnená s návrhom, aby ho odvolací súd zmenil tak, že zaviaže povinnú uhradiť súdnemu exekútorovi trovy exekúcie.
Výrok uznesenia o zastavení exekúcie nebol odvolaním napadnutý, nadobudol právoplatnosť, preto nebol predmetom preskúmania v odvolacom konaní (§ 206 ods. 2 O.s.p.) .
Odvolací súd na základe takto podaného odvolania preskúmal napadnutý výrok uznesenia podľa § 212 ods. 1 O.s.p. aj s konaním, ktoré mu predchádzalo bez nariadenia pojednávania podľa § 214 ods. 2 O.s.p. a zistil, že odvolanie bolo podané niekým, kto na odvolanie nie je oprávnený.
Subjektívnym predpokladom na podanie odvolania je to, že napadnuté rozhodnutie súdu prvého stupňa vyznelo v neprospech odvolateľa. Neprospech sa spravidla prejavuje v neúspechu vo veci samej alebo v rozhodnutí procesnej povahy, ktoré znamená pre účastníka ujmu. V posudzovanom prípade nie je možné konštatovať, že by rozhodnutím o povinnosti povinnej uhradiť súdnej exekútorke trovy exekúcie, vznikla oprávnenému nejaká ujma. Vo vzťahu k rozhodnutiu o trovách exekúcie bola oprávnená na podanie odvolania povinná, ktorej bola uložená povinnosť uhradiť trovy exekúcie a v otázke rozsahu trov
exekúcie aj súdna exekútorka, no títo svoje právo nevyužili, v dôsledku čoho nie je možné preskúmať vecnú správnosť napadnutého výroku uznesenia. Z týchto dôvodov odvolací súd odmietol odvolanie oprávneného podľa § 218 ods. 1 písm. b/ O.s.p. ako podané niekým, kto na odvolanie nie je oprávnený.

References: § 218
 § 201

§ 206
 § 212
 § 214
 § 218
 § 201
 § 151
 § 224
 § 3
 súd 
 súd 

Súd 
 súd 
 súd 
 § 212
 § 214
 súd 
 § 218